Legend imekaunist ning lõhnavast Hawaiist kuulub Lõunamere kõige tuntumate ning sagedamini korratavate legendide hulka. Suurt legendi saadavad loendamatud väiksemad ja päris pisikesed; näiteks räägitakse havailannadest, et need olevat maailma kõige ilusamad naised, räägitakse Hawaiil asuvast Waikikist, et see olevat maailma kõige kaunim rand. Räägitakse "magusast" havai muusikast, laulust "Aloha oe", mis väljendab selle paradiisliku maakoha hinge. Hawaiil  sisaldub sõna aloha (armastus) riigihümnis, vapil, havailaste filosoofias ja religioonis.